cyanic-selkie/wikianc huggingface dataset:
নিম্বার্ক সম্প্রদায়
নিম্বার্ক সম্প্রদায়ী দেবাচার্য্য গণ
(১৫)শ্রীকৃপাচার্য্যজী মহারাজ
(১৬) শ্রীদেবাচার্য্যজী মহারাজ
(১৭) শ্রীসুন্দর ভট্টাচার্য্যজী মহারাজ
(১৮) শ্রীপদ্মনাভ ভট্ট মহারাজ
(১৯) শ্রীউপেন্দ্র ভট্ট মহারাজ
(২০) শ্রীরামচন্দ্র ভট্ট মহারাজ
(২১) শ্রীবামন ভট্ট মহারাজ
(২২) শ্রীকৃষ্ণ ভট্ট মহারাজ
(২৩) শ্রীপদ্মাকর ভট্ট মহারাজ
(২৪) শ্রীশ্রবণ ভট্ট মহারাজ
(২৫) শ্রীভূরি ভট্ট মহারাজ
(২৬) শ্রীমাধব ভট্ট মহারাজ
(২৭) শ্রীশ্যাম ভট্ট মহারাজ
(২৮) শ্রীগোপাল ভট্ট মহারাজ
(২৯) শ্রীবলভদ্র ভট্টাচার্য্যজী মহারাজ
(৩০) শ্রীগোপীনাথ ভট্ট মহারাজ
(৩১) শ্রীকেশব ভট্ট মহারাজ
(৩২) শ্রীগাঙ্গল ভট্ট মহারাজ
(৩৩) শ্রীজগদ্বিজয়ী শ্রীকেশব কাশ্মীরী ভট্ট মহারাজ
(৩৪) আদিবাণীকার শ্রীশ্রীভট্টাচার্য্যজী মহারাজ
(৩৫) মহাবাণীকার শ্রীহরিদাস দেবাচার্য্যজী মহারাজ
(৩৬) শ্রীস্বভুরাম দেবাচার্য্যজী মহারাজ
(৩৭) শ্রীকর্ণহর দেবাচার্য্যজী মহারাজ
(৩৮) শ্রীপরমানন্দ দেবাচার্য্যজী মহারাজ
(৩৯) শ্রীচতুর চিন্তামণি দেবাচার্য্যজী (নাগাজী) মহারাজ
(৪০) শ্রীমোহন দেবাচার্য্যজী মহারাজ
(৪১) শ্রীজগন্নাথ দেবাচার্য্যজী মহারাজ
(৪২) শ্রীমাখন দেবাচার্য্যজী মহারাজ
(৪৪) শ্রীমথুরা দেবাচার্য্যজী মহারাজ
(৪৫) শ্রীশ্যামলদাসজী মহারাজ
(৪৬) শ্রীহংসদাসজী মহারাজ
(৪৭) শ্রীহীরাদাসজী মহারাজ
(৪৮) শ্রীমোহনদাসজী মহারাজ
(৪৯) শ্রীনেনাদাসজী মহারাজ ব্রজবিদেহী
(৫০) কাষ্ঠকৌপীন প্রবর্ত্তক শ্রীইন্দ্রদাসজী কাঠিয়া বাবাজী মহারাজ
(৫১) শ্রীবজরংদাসজী কাঠিয়া বাবাজী মহারাজ
(৫২) শ্রীগোপালদাসজী কাঠিয়া বাবাজী মহারাজ
(৫৩) শ্রীদেবদাসজী কাঠিয়া বাবাজী মহারাজ
(৫৪) ব্রজবিদেহী চতুঃ সম্প্রদায়ের শ্রীমহন্ত শ্রীরামদাসজী কাঠিয়া বাবাজী মহারাজ
(৫৫) ব্রজবিদেহী চতুঃ সম্প্রদায়ের শ্রীমহন্ত শ্রীসন্তদাসজী কাঠিয়া বাবাজী মহারাজ
(৫৬) ব্রজবিদেহী চতুঃ সম্প্রদায়ের শ্রীমহন্ত শ্রীধনঞ্জয়দাসজী কাঠিয়া বাবাজী মহারাজ
(৫৭) বর্তমান ব্রজবিদেহী চতুঃ সম্প্রদায়ের শ্রীমহন্ত শ্রী শ্রী ১০৮ স্বামী রাসবিহারীদাসজী কাঠিয়া বাবাজী মহারাজ
এর্নান কোর্তেস
হের্নান কোর্তেস, ভেলী দে ওয়াক্সাকার প্রথম মার্কেস (Hernán Cortés, Marqués primero de la Valle de Oaxaca) (১৪৮৫ – ২রা ডিসেম্বর, ১৫৪৭) ছিলেন একজন স্পেনীয় দখলদার, যিনি ষোড়শ শতাব্দীতে একটি অভিযানের নেতৃত্ব দেন যার ফলে উত্তর আমেরিকা মহাদেশের দক্ষিণে অবস্থিত এজটেক সাম্রাজ্যের পতন ঘটে এবং বর্তমান মেক্সিকোর বিশাল অঞ্চলগুলো স্পেনের ক্যাস্টিল রাজ্যের অধিনে আসে।
পঞ্চদশ শতাব্দীতে যখন ইউরোপীয়রা আমেরিকা মহাদেশ আবিষ্কার করে, তখন থেকে এই অঞ্চলকে বলা হতো ‘নতন দুনিয়া’ এবং পরে স্পেনীয়রা সেই অঞ্চলের কিউবা ও হিস্পানিওলা দ্বীপ দখল করেন। কোর্তেস এই নতন দুনিয়ায় যাওয়ার সিদ্ধান্ত নেন এবং ১৫০৪ সালে হিস্পানিওলাতে যান এবং পরে কিউবাতে যান। কিউবাতে কোর্তেসকে একটি encomienda দেয়া হয় এবং তিনি অল্প সময়ের জন্য সেই দ্বীপের এক স্পেনীয় শহরের আলকালদে (alcalde) (ম্যাজিস্ট্রেট) হন।
১৫১৯ সালে নতুন দুনিয়ার প্রধান অঞ্চলগুলোতে তৃতীয়বার স্পেনীয় অভিযানের জন্য কোর্তেস ক্যাপটেন নির্বাচিত হন। এই অভিযানের জন্য কোর্তেস টাকা দান করেছিলেন। কিন্ত স্পেনীয় রাজার অধিনে কিউবার গভর্নর, দিয়েগো ভেলাসকেস দে কোইয়া (Diego Velázquez de Cuéllar)-এর সঙ্গে কোর্তেসের শত্রুতা শুরু হলে সেই অভিযান শুরুর শেষ মুহূর্তে অভিযান বাতিল করার আদেশ দেয়া হয়। কিন্তু কোর্তেস এই আদেশ অমান্য করেন এবং সেই অভিযান শুরু করে আমেরিকা মহাদেশের প্রধান অঞ্চলে যান। সেখানে কোর্তেস উত্তর আমেরিকা মহাদেশের দক্ষিণে অবস্থিত আজটেক সাম্রাজ্যের বিরুদ্ধে স্থানীয় অন্যান্য দেশজ জাতির সঙ্গে মিত্রতা স্থাপন করেন। কোর্তেস এসব দেশজ আমেরিকানদের সঙ্গে তাদের স্থানীয় ভাষা, কেচুয়া ভাষায় যোগাযোগ করার জন্য সেখানকার ডোনা মারিনা (Doña Marina) নামের একজন দেশজ নারীর সাহায্য নিতেন। ডোনা মারিনা পরবর্তীকালে কোর্তেসের এক জারজ সন্তানকে জন্ম দেন।
কোর্তেস কিউবার গভর্নরের আদেশ অমান্য করে অভিযান শুরু করার কারণে কিউবার গভর্নর কোর্তেসকে গ্রেপ্তার করার জন্য সৈন্য পাঠান। কিন্তু কোর্তেস এই সৈন্যদের পরাজিত করেন এবং আজটেক সাম্রাজ্য দখল করার সময় এদের ব্যবহার করেন। কোর্তেস তারপর স্পেনের ক্যাস্টিল রাজ্যের রাজা প্রথম চার্লসের কাছে আমেরিকা মহাদেশে তার নিজের সাফল্যগুলোর কথা বলে স্বীকৃতি পাওয়ার জন্য অনুরোধ করেন এবং রাজার কাছে, কিউবার গভর্নরের আদেশ অমান্য করে অভিযান শুরু করার জন্য, কোর্তেস ক্ষমা প্রার্থনা করে চিঠি লিখেন। ১৫২১ সালে যখন কোর্তেস আজটেক সাম্রাজ্য দখল করেন তখন তিনি সেখানকার অনেক মূল্যবান ধাতু রাজা চার্লসের কাছে উপহার হিসেবে পাঠান। এতে রাজা উৎসাহিত হয়ে কোর্তেসকে Marqués del Valle de Oaxaca (ভেলী দে ওয়াক্সাকার মার্কেস) উপাধীতে ভূষিত করেন। কোর্তেস ১৫৪১ সালে স্পেনে ফেরত আসেন এবং সেখানে সেভীল প্রদেশের কাস্তিয়েহা দে লা কুয়েস্তা (Castilleja de la Cuesta) শহরে ১৫৪৭ সালে আমাশয় রোগে আক্রান্ত হয়ে মৃত্যুবরণ করেন।
শ্রীকুমার বন্দ্যোপাধ্যায় (বিজ্ঞানী)
শ্রীকুমার বন্দ্যোপাধ্যায় (২৫ এপ্রিল ১৯৪৬ - ২৩ মে ২০২১ ) ছিলেন একজন ভারতীয় ধাতব প্রকৌশলী বিজ্ঞানী। তিনি ২০১২ খ্রিস্টাব্দের ৩০ এপ্রিল ভারতের পরমাণু শক্তি কমিশনের (এইসিআই) চেয়ারম্যান এবং পারমাণবিক শক্তি বিভাগের (ডিএই) সচিব হিসাবে অবসর গ্রহণ করেন। ডিএই চেয়ারম্যান পদে নিযুক্ত হওয়ার পূর্বে তিনি ২০০৪-এর ৩০ এপ্রিল থেকে ২০১০-এর ১৯ মে পর্যন্ত ভাবা পরমাণু অনুসন্ধান কেন্দ্রের (বিএআরসি) পরিচালক ছিলেন। তিনি মুম্বইয়ের ভাবা পারমাণবিক গবেষণা কেন্দ্রের ডিএই হোমি ভাবা অধ্যাপক হিসাবেও দায়িত্ব পালন করেছিলেন। তিনি একজন প্রখ্যাত ভৌতিক ধাতুবিদ হিসাবে পরিচিত ছিলেন। তিনি ২০২১ খ্রিস্টাব্দের ২৩ মে নবি মুম্বাইয়ে তার বাসভবনে হৃদ জনিত সমস্যার কারণে মারা যান। মৃত্যুর একমাস আগে তিনি করোনা ভাইরাসে আক্রান্ত হলেও সুস্থ হয়ে ওঠেন।
শিক্ষা ও কর্মজীবন
১৯৬৭ খ্রিষ্টাব্দে শ্রীকুমার বন্দ্যোপাধ্যায় খড়গপুর আইআইটি থেকে ধাতববিদ্যায় বি.টেক. ডিগ্রি অর্জন করেন। এরপর তিনি বিএআরসি-র প্রশিক্ষণ বিদ্যালয় থেকে প্রশিক্ষণ গ্রহণ করেন এবং ১৯৬৮ খ্রিষ্টাব্দে সেখানকার তৎকালীন ধাতববিদ্যা বিভাগে যুক্ত হন। তিনি তার সম্পূর্ণ বৈজ্ঞানিক জীবন এই প্রতিষ্ঠানে কাটিয়েছিলেন। ভাবা পরমাণু অনুসন্ধান কেন্দ্রে তার প্রথম কয়েকবছরের গবেষণার ভিত্তিতে তিনি ১৯৭৪ খ্রিষ্টাব্দে ধাতববিদ্যা ইঞ্জিনিয়ারিং-এ আইআইটি খড়গপুর থেকে তিনি পি.এইচ.ডি. ডিগ্রি লাভ করেন।
তিনি ইংল্যান্ডের সাসেক্স বিশ্ববিদ্যালয়, স্টুটগার্টের ম্যাক্স প্ল্যাঙ্ক ইনস্টিটিউট ফর ইন্টেলিজেন্ট সিস্টেমস, মার্কিন যুক্তরাষ্ট্রের সিনসিনাটি বিশ্ববিদ্যালয় এবং ওহাইও স্টেট ইউনিভার্সিটির অতিথি অধ্যাপক হিসেবে কাজ করেছেন।
সম্মাননা ও স্বীকৃতি
বিজ্ঞানী শ্রীকুমার বন্দ্যোপাধ্যায় ১৯৮৯ খ্রিষ্টাব্দে বিজ্ঞান ও প্রযুক্তিতে শান্তি স্বরূপ ভটনাগর পুরস্কার এবং ২০০৫ খ্রিষ্টাব্দে ভারতের চতুর্থ সর্বোচ্চ অসামরিক সম্মাননা পদ্মশ্রী পুরষ্কারে ভূষিত হন।
২০১০ খ্রিষ্টাব্দে, কলকাতা বিশ্ববিদ্যালয় তাঁকে সম্মানসূচক ডক্টর অফ সায়েন্স ডিগ্রি প্রদান করে। তিনি ভারতীয় বিজ্ঞান একাডেমী, ন্যাশনাল একাডেমী অব সায়েন্স, ইন্ডিয়ান ন্যাশনাল একাডেমি অফ ইঞ্জিনিয়ারিং-এর সদস্য নির্বাচিত হন।
বিজ্ঞানী বন্দ্যোপাধ্যায় ভাবা পরমাণু অনুসন্ধান কেন্দ্রের ডিএই হোমি ভাবা চেয়ার অধ্যাপক ছিলেন। তিনি ২১ শে মার্চ, ২০১৪ থেকে তিন বছরের জন্য আইআইটি খড়গপুরের চেয়ারম্যান, বোর্ড অব গভর্নর নিযুক্ত হন।
পক্ষীবিজ্ঞানের ইতিহাস
thumb|প্রাচীন মিশরীয় চিত্র: জলাভূমিতে পাখি শিকার (খ্রিস্টপূর্ব ১৪২২-১৪১১ অব্দ) পক্ষীবিজ্ঞান বা পক্ষীবিদ্যা জীববিজ্ঞানের একটি শাখা যেটি শুধুমাত্র পাখি এবং পাখি সম্পর্কিত বিভিন্ন বিষয়াদি নিয়ে গবেষণা ও অধ্যয়নের কাজে ব্যবহৃত হয়। বহু বছর ধরে মানুষ পাখি নিয়ে গবেষণা করছে। পরিবেশবিজ্ঞান, শারীরতত্ত্ব, শারীরবৃত্ত, জীবাশ্মবিজ্ঞান, বিবর্তনীয় জীববিজ্ঞান, অণুজীববিজ্ঞান ইত্যাদির সাথে পক্ষীবিজ্ঞান ওতপ্রোতভাবে জড়িত এবং বিজ্ঞানের এসব শাখার উন্নয়নের সাথে সাথে পক্ষীবিজ্ঞানেরও প্রভূত উন্নতি সাধিত হয়েছে।
পক্ষীবিজ্ঞানের প্রাথমিক দিকে পাখিদের ছবি আঁকা হত আর সেসব ছবির সংগ্রহ থেকে খুব কম পরিমানের বই-পুস্তক প্রকাশিত হত। আধুনিককালে প্রকাশনা ও আলোকচিত্রের ক্ষেত্রে ব্যাপক প্রযুক্তিগত উন্নয়ন সাধিত হয়েছে। ফলে পাখি বিষয়ে অসংখ্য তথ্যসম্বৃদ্ধ ও আলোকচিত্রবহুল গ্রন্থ প্রকাশ করা সম্ভব হয়েছে। পক্ষীবিজ্ঞানের গ্রন্থগত উন্নয়ন হওয়ায় বিশ্বব্যাপী পাখি নিয়ে নাড়াচাড়া একটি সহজলভ্য শখে পরিণত হয়েছে।
প্রাচীন যুগ
প্রাচীন যুগ থেকেই মানুষের সাথে পাখপাখালির নিবিড় সম্পর্ক রয়েছে। ইসরায়েলের প্রস্তর যুগের এক কুঁড়েঘরে ৮০টিরও বেশি প্রজাতির পাখির হাড় খুঁজে পাওয়া গেছে। প্রাচীন গুহাচিত্রগুলোতে পাখির চিত্র পাখির প্রতি তখনকার মানুষের আগ্রহের ব্যাপারটি টের পাওয়া যায়। প্রাচীন যুগে মানুষের সাথে পাখির সম্পর্ক ছিল আসলে খাদ্য-খাদকের সম্পর্ক।
প্রাথমিক অবদান
অ্যারিস্টটল পাখিদের প্রথম বৈজ্ঞানিক তালিকা করেন। তাঁর তালিকায় ১৭০টি প্রজাতি স্থান পেয়েছিল। পরবর্তীকালে প্লিনি তাঁর ইস্তোরিয়া নাতুরালেস গ্রন্থে অন্যসব প্রাণীর সাথে পাখিরও বিবরণ প্রদান করেন।
সিদি বেল আব্বেস
ইতিহাস
১৮৩৩ সালে নির্মিত ফরাসি শিবিরের কাছাকাছি ওয়াদি চেলিফ নদীর তীরে বর্তমান শহরটি গড়ে উঠে। ১৮৪৯ সালে বিদ্যমান সামরিক চৌকের কাছাকাছি একটি পরিকল্পিত কৃষি শহর প্রতিষ্ঠিত হয়। ১৮৩০ এর দশক থেকে ১৯৬২ সাল পর্যন্ত শহরটি ফরাসী বিদেশী সৈন্যদলের সাথে ঘনিষ্ঠভাবে জড়িত ছিল, এখানে সৈন্যদলের প্রাথমিক প্রশিক্ষণ শিবির ছিল এবং এখানে প্রথম বিদেশী রেজিমেন্টের সদর দফতর ছিল। ১৮৯০ এর দশকের শেষদিকে এই শহরটি স্পেনীয় উপস্থিতি হিসাবে বর্ণনা করা হয়েছে, তখন শহরটির বেসমারিক জনসংখ্যা ছিল প্রায় ৩০,০০০ জন। প্রধান ভবনগুলি কোয়ার্টিয়ার ভিয়েনট এর ফরাসী সামরিক জেলায় ছিল। আধুনিক আলজেরিয়ান জাতীয় পুলিশ ফৌজের প্রশিক্ষণ কেন্দ্র সিদি বেল আব্বেসে অবস্থিত।
১৯৩০ এর দশকে পুরনো শহরের অনেক প্রাচীর ভেঙে ফেলা হয়। ঐতিহ্যবাহী এলাকাসমূহ প্রশস্ত পথ এবং শহরের চকে রূপান্তরিত করা হয়, যার ফলে শহরটি তার আগের বৈশিষ্ট্যটি অনেকটাই হারাতে পারে।
ভূগোল
শহরটি মেকেরা নদীর দুপাশে এবং 'সিদি মোহাম্মদ' বেনালি হ্রদের পাশে গড়ে উঠেছে, হ্রদটি এই এলাকার পানির একটি গুরুত্বপূর্ণ জলাধার।
জলবায়ু
সিদি বেল আব্বেস এ উষ্ণ-গ্রীষ্ম ভূমধ্যসাগরীয় জলবায়ু বিরাজ করে (কোপেন জলবায়ু শ্রেণীবিন্যাস সিএসএ)।
অর্থনীতি
শহরটির অর্থনীতি কৃষিকে কেন্দ্র করে গড়ে উঠেছে, বিশেষ করে গম এবং বার্লির মতো খাদ্যশস্য উৎপাদন এবং আঙ্গুর শিল্প এর প্রধান অর্থনৈতিক উৎস। এখানে একটি কৃষি যন্ত্রপাতি উৎপাদন কারখান আছে। এখানে দুটি বড় দুগ্ধ কমপ্লেক্স আছে।
পরিবহন
সিদি বেল আব্বেস সড়ক এবং রেলপথের মাধ্যমে আলজেরিয়ার অন্যান্য শহরের সাথে ভালভাবে সংযুক্ত। সিদি বেল আব্বেস থেকে বন্দর নগরী ওরান ৭০ কিলোমিটার উত্তরে এবং উত্তর আলজেরিয়ার দ্বিতীয় বৃহত্তম শহর তিলিমসানের অবস্থান ৯০ কিলোমিটার পশ্চিমে। নিকটতম আন্তর্জাতিক বিমানবন্দর হলো ওরানের ওরান এস সেনিয়া, তবে শহরটি একটি অভ্যন্তরীণ বিমানবন্দর সিদি বেল আব্বেস বিমানবন্দর দ্বারা সেবা প্রদান করে থাকে (আইএটিএ: বিএফডব্লিউ, আইসিএও: ডএওএস)। সিদি বেল আব্বেস বিমানবন্দরটি শহর থেকে দক্ষিণ-পূর্বে ৪ কিলোমিটার (২.৫ মাইল) দূরে অবস্থিত।
সিদি বেল আব্বেস এর ট্রামপথ লাইনটি ২৫ জুলাই, ২০১৭ চালু হয়। হালকা রেলপথের দৈর্ঘ্যে ১৪.৭ কিলোমিটার, ২২ টি স্টেশনের মাধ্যমে শহরের প্রধান প্রধান এলাকাগুলি জুড়ে রয়েছে।
শ্রীফলতলী জমিদার বাড়ী
শ্রীফলতলী জমিদার বাড়ী কালিয়াকৈর উপজেলায় অবস্থিত ২টি প্রাচীনতম জমিদার বাড়ীর মধ্যে একটি এবং বাংলাদেশের অন্যতম প্রত্নতাত্ত্বিক স্থাপনাগুলোর মধ্যে একটি। এই জমিদার বাড়িটি দুটি অংশে বিভক্ত। এক অংশকে বলাহয় বড় তরফ, অপর অংশকে বলা হয় ছোট তরফ। এই বাড়িকে নিয়ে ড. মোহাম্মদ আবুল বাশার রচিত “ইতিহাসে শ্রীফলতলী” শিরোনামে একটি গ্রন্থ প্রকাশিত হয়েছে।
ইতিহাস
বিখ্যাত তালিবাবাদ পরগণার নয় আনা অংশের মালিকানা নিয়ে গঠিত হয় শ্রীফলতলী জমিদার এস্টেট। এই এস্টেটের প্রধান কর্ণধার খোদা নেওয়াজ খানের কনিষ্ঠ পুত্র রহিম নেওয়াজ খান চৌধুরী’র হাত ধরে এই শ্রীফলতলী জমিদার বাড়ীর গোড়াপত্তন ঘটে। জমিদারী পরিচালনায় তিনি তার নিজের কাচারি বাড়ীর পাশাপাশি আধারিয়া বাড়ীর বাগানবাড়ীকে অফিস হিসেবে ব্যবহার করতেন। তার জমিদারীর পরিসীমা ময়মনসিংহ, নরসিংদী ও সাটুরিয়া পর্যন্ত বিস্তৃত ছিল। তার ঐকান্তিক প্রচেষ্টাই আজ থেকে প্রায় ১০০ বছর পূর্বে তালিবাবাদ পরগনা সাভার হতে পৃথক হয়ে ‘কালিয়াকৈর’ নামে নতুন থানা হিসেবে পরিচিতি পায়।  ন্যায়বিচার প্রতিষ্ঠায়, সমাজসেবা ও  দানশীলতায় তিনি সমসাময়িক অন্যান্য জমিদারদের তুলনায় অগ্রগামী ছিলেন।  ৩০শে বৈশাখ ১৩২০ বঙ্গাব্দে এই জমিদার মৃত্যুবরণ করেন।
অবস্থান
কালিয়াকৈর বাজার কিংবা বাসস্টপ থেকে মাত্র আধা কিলোমিটার দূরত্বে শ্রীফলতলী এলাকায়  ঢাকা – টাংগাইল মহাসড়ক এর পাশে এই জমিদার বাড়ীটি অবস্থিত।
সুবেদী গ্রাহক
থাম্ব|বিভিন্ন ধরনের আলোক সংবেদনশীল সুবেদী গ্রাহক সুবেদী গ্রাহক বা ইংরেজি পরিভাষায় সেন্সর (Sensor) হলো এক ধরনের সুবেদী (উচ্চমাত্রায় সংবেদনশীল) যান্ত্রিক, রাসায়নিক বা ইলেকট্রনীয় কলকৌশল বা ব্যবস্থা যা পরিবেশের কোনো উপাদানের (শব্দ, তাপ, আলো ইত্যাদি) উপস্থিতি শনাক্ত করতে পারে, এগুলির মাত্রা পরিমাপ করতে পারে ও এগুলির প্রতি সাড়া দিতে পারে।
মুলত সুবেদী গ্রাহক হচ্ছে এক ধরনের কনভার্টার বা পরিবর্তক যা পরিবেশগত কোন পরিবর্তনকে একটি সংকেত বা সিগন্যালে পরিণত করে যা পরবর্তীতে একটি মাধ্যমে পড়া যায়। উদাহরণস্বরূপ, একটি পারদ তাপমানযন্ত্র বা থার্মোমিটারের কথা বলা যেতে পারে, যা তাপমাত্রার পরিবর্তন হলে কাচের নলে আবদ্ধ তরল পারদের দৈর্ঘ্য বৃদ্ধি বা হ্রাস ঘটিয়ে নলের কাচের গায়ে অঙ্কিত মাপনীর সাহায্যে পাঠযোগ্য তাপমাত্রার মান প্রদর্শন করে। তবে বর্তমানে ইলেকট্রনীয় বিজ্ঞানের আলোচনায় সুবেদী গ্রাহক বহুল ব্যবহৃত এক ধরনের কলকৌশল (ডিভাইস), যা পরিবেশগত কোনও পরিবর্তনকে ও শক্তিকে বৈদুত্যিক সংকেতে রূপান্তর করে।
আধুনিক সুবেদী গ্রাহকগুলির উদ্ভাবনের আগে ১৯শ শতকে খনিকূপে বিষাক্ত বাতাস শনাক্ত করার জন্য ক্যানারি পাখি, ভূমিকম্পে জীবন্ত বা মৃত ব্যক্তি, মাদক ও বিস্ফোরক শনাক্ত করার করার উচ্চ ঘ্রাণশক্তিবিশিষ্ট কুকুর ইত্যাদি ব্যবহার করা হত ও ক্ষেত্রবিশেষে এখনও হয়ে থাকে।
ইলেকট্রনীয় সুবেদী গ্রাহক
ইলেকট্রনীয় বিজ্ঞান ও প্রযুক্তি নিয়ে কাজ করার সময় বর্তমানে বেশ কিছু সুবেদী গ্রাহক ব্যবহার করা হয়। এগুলি হল:
সুবেদী গ্রাহকের ধর্ম
একটি সুবেদী গ্রাহক কতটুকু উপকারী, তা মূল্যায়ন করতে সেটির কিছু ধর্ম অধ্যয়ন করা আবশ্যক। নিচে একটি সুবেদী গ্রাহকের কিছু ধর্ম উপস্থাপন করা হল।
কমলা চট্টোপাধ্যায়
কমলা চট্টোপাধ্যায় (২৪ মে ১৯১৩) ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের  একজন ব্যক্তিত্ব ও অগ্নিযুগের নারী বিপ্লবী । তিনি স্বদেশী যুগ ও মহিলা আন্দোলনের ইতিহাস লেখা ও বলার এবং প্রগতিমুলক কাজে নিজেকে ব্যাপৃত রাখেন।
জন্ম ও পরিবার
কমলা চট্টোপাধ্যায় ১৯১৩ সালে হাওড়া জেলার উলুবেড়িয়ার বানীবনে জন্মগ্রহণ করেন। তার পিতৃভুমি ছিল হাওড়ার মুন্সিরহাটে। তার পিতার নাম প্রমথনাথ চট্টোপাধ্যায়। তিনি ব্রাহ্মসমাজের সেবক ছিলেন।১৯৪৪ সালে নীরদ মুখোপাধ্যায়ের সাথে বিবাহ হয়।
রাজনৈতিক জীবন
ময়মনসিংহ বিদ্যাময়ী স্কুলে ছাত্রাবস্থা থেকেই তিনি স্বদেশীভাবাপনন হয়ে ওঠেন। ১৯২৮ সালে সাইমন কমিশন উপলক্ষ্যে স্কুলে ধর্মঘট করেন। ১৯৩০ সালে জন্য আইন অমান্য করে আন্দোলন ছাত্রীদের যোগদানের দেন। তিনি ১৯৩২ সালে গ্রেপ্তার হন এবং ১৯৩৮ সালের প্রথমের দিকে মুক্তি পান। তখন থেকেই রাজনীতিতে সক্রিয়ভাবে যুক্ত। ১৯৩৮ সালের শেষে কমিউনিস্ট পার্টিতে যোগ দেন। নোয়াখালির দাঙ্গার পরে সেখানে তিনি রিলিফের কাজ করতেন।
শিশু পর্নোগ্রাফি
থাম্ব|শিশু পর্নোগ্রাফি, যৌন নির্যাতন এবং যৌন পরিবহণের জন্য ফেডারেল মামলার তুলনা করে লেখচিত্র শিশু পর্নোগ্রাফি এক ধরনের অপরাধ। অনেক দেশে এই অপরাধ করার জন্য শাস্তির বিধান আছে। তার কারণ শিশুদের উপর মানসিকভাবে খারাপ প্রভাব পড়ে। এটা কোন সন্তানের নগ্ন বা অর্ধ-নগ্ন ছবি, ভিডিও, কার্টুন, কনটেন্ট কপিরাইট আইনে পূর্বানুমতি, এবং ভিডিও গেম হয়ে থাকে। ইন্টারপোলের ১৮৭ -এ ৯৪ সদস্য দেশগুলোর জন্য প্রাথমিকভাবে এর জন্য ২০০৮ সালে আইন বাস্তবায়িত হয়েছিল।
ইতিহাস
১৯৭৭ সালে মার্কিন যুক্তরাষ্ট্র থেকে এই কাজ করার জন্য-মুনাফা কোম্পানি নিষিদ্ধ করতে তৈরি করা হয় আইন। ১৯৮৬ সালে মীস প্রতিবেদন অনুযায়ী এটার কারণে বাচ্চাদের উপর খুবই ক্ষতিকর প্রভাব পরে। এরপর এই আইন পরিবর্তন করার হয় যে, এরকম অপরাধী পুনরায় অপরাধ করলে আরো বেশি শাস্তি আরোপিত করার বিধান যোগ করা হয়েছে।
ভূমি (ব্যান্ড)
ভূমি একটি কলকাতার সঙ্গীত দল। জুলাই ২০০৬ তে তারা জাতিসঙ্ঘে প্রথম ভারতীয় ব্যান্ড হিসেবে সঙ্গীত পরিবেশন করে।
পথচলা
এই দলটি ১৯৯৯ সালে প্রতিষ্ঠিত হয়। এর মূল লক্ষ্য ছিল বাঙালি লোকগীতি কে শহুরে রুপে সর্বস্তরের জনগনের মাঝে জনপ্রিয় করে তোলা। শুরুতে দুজন প্রতিষ্ঠাতা সদস্য - সুরজিৎ চট্টপধ্যায় ও সৌমিত্র রায় এর উদ্যোগে বিশাল প্রচলিত ও লোকগীতিকে পাশ্চাত্য সঙীতের আদলে পরীক্ষা করার উদ্দেশ্যে ভূমি গঠিত হয়।
বৈশিষ্ঠ্য
এই এমন এক দল যারা তাদের সঙ্গীতের ধরনকে কেবল নাগরিক লোকগীতি হিসেবে নির্ধারন করেছে। তারা তাদের গানের কথা সগ্রহ করেছে বাউল, ভাটিয়ালী এবং লোকমুখে ছড়ানো গানের থেকে। তারা এসব গান তে নতুন করে নতুন আঙ্গিকে তৈরি করেছে।
দলের কথা
দলের বর্তমান লাইন-আপ
যিশু
যীশু (Ἰησοῦς, Iēsoûs;, Yēšū́aʿ; ܝܶܫܽܘܥ, Yešūʿ; ኢየሱስ; يَسُوع Yasūʿ বা عِيسَى ʿĪsā; c. ৪ খ্রি.পূ. – ৩০ বা ৩৩ খ্রি.), যিনি নাসরতীয় যীশু বা যীশু খ্রীষ্ট নামেও পরিচিত, ছিলেন প্রথম শতাব্দীর একজন যিহূদী ধর্মপ্রচারক ও ধর্মীয় নেতা। তিনি বিশ্বের বৃহত্তম ধর্ম খ্রীষ্টধর্মের কেন্দ্রীয় ব্যক্তিত্ব। অধিকাংশ খ্রীষ্টানদের বিশ্বাসমতে তিনি হলেন পুত্র ঈশ্বরের অবতার বা মাংসে মূর্তিমান বাক্য এবং পুরাতন নিয়মে ভাবোক্ত প্রতীক্ষিত মশীহ বা খ্রীষ্ট।
প্রকৃতপক্ষে প্রাচীনকালের সমস্ত আধুনিক পণ্ডিতেরা একমত যে, যীশু ঐতিহাসিকভাবে বিদ্যমান ছিলেন, যদিও ঐতিহাসিক যীশুর খোঁজ সুসমাচারগুলোর ঐতিহাসিক নির্ভরযোগ্যতা এবং বাইবেলের নতুন নিয়মে যীশু কতটা নিবিড়ভাবে চিত্রিত হয়েছেন তা নিয়ে কিছু অনিশ্চয়তা তৈরি করেছে, কেননা যীশুর জীবনের নথিপত্র কেবল সুসমাচারগুলোতেই রয়েছে। যীশু ছিলেন একজন গালীলীয় যিহূদী, যিনি বাপ্তিস্মদাতা যোহন কর্তৃক বাপ্তিস্মিত হয়েছিলেন এবং পরিচর্যা ও প্রচারণা শুরু করেছিলেন। তার শিক্ষা প্রাথমিকভাবে মৌখিক প্রেষণ দ্বারা সংরক্ষিত ছিল এবং তিনি নিজে প্রায়ই “রব্বি” নামে অবিহিত ছিলেন। যীশু কীভাবে ঈশ্বরকে সর্বোত্তমভাবে অনুসরণ করা যায় তা নিয়ে যিহূদীদের সঙ্গে বিতর্ক করেছিলেন, নিরাময়ে নিযুক্ত হয়েছিলেন, দৃষ্টান্তের মাধ্যমে শিক্ষা প্রদান করেছিলেন এবং অনুসারীদের জড়ো করেছিলেন। ঐতিহ্য অনুসারে যিহূদী কর্তৃপক্ষ তাঁকে গ্রেফতার ও বিচার করেছিল, রোমান সরকারের কাছে হস্তান্তর করেছিল এবং রোমীয় দেশাধ্যক্ষ পন্তীয় পীলাতের নির্দেশে ক্রুশারোপণ করেছিল। তার মৃত্যুর পর তার অনুসারীরা বিশ্বাস করেছিল যে, তিনি মৃতদের মধ্য থেকে পুনরুত্থিত হয়েছিলেন এবং তারা যে সম্প্রদায়টি গঠন করেছিল তা অবশেষে আদি মণ্ডলীতে পরিণত হয়েছিল।
জীবনী
প্রাচীন ইতিহাসের সকল আধুনিক গবেষকই কার্যত স্বীকার করেছেন যে, যীশু এক ঐতিহাসিক ব্যক্তিত্ব। যদিও ঐতিহাসিক যিশুর অনুসন্ধান করে সুসমাচারগুলোর ঐতিহাসিক বিশ্বাসযোগ্যতা এবং বাইবেলে চিত্রিত যিশুর সঙ্গে ঐতিহাসিক যিশুর কতটা মিল, সেই বিষয়ে খুব কম ক্ষেত্রেই মতৈক্যে উপনীত হওয়া গিয়েছে। যীশু ছিলেন একজন গালীলীয় ইহুদি। বাপ্তিস্মদাতা যোহন কর্তৃক দীক্ষিত হবার পর তিনি পরিচর্যা ও প্রচারণা শুরু করেন। তিনি মৌখিকভাবে প্রচারকার্য করতেন। প্রেরিতগণ প্রায়শই তাঁকে “রব্বি” বলে সম্মোধন করতেন। ঈশ্বরকে অনুসরণ করার ক্ষেত্রে কোন উপায়টি শ্রেষ্ঠ তা নিয়ে তিনি সঙ্গী ইহুদিদের সঙ্গে বিতর্কে অবতীর্ণ হন, রোগগ্রস্থদের আরোগ্যদান করেন, রূপক কাহিনীর মাধ্যমে শিক্ষাদান করেন এবং অনুগামীদের একত্র করেন। তাঁকে গ্রেফতার করা হয় এবং ইহুদি কর্তৃপক্ষ তার বিচার করে। তারপর তাঁকে রোমান সরকারের হাতে তুলে দেওয়া হয় এবং রোমান গভর্নর পন্তীয় পীলাতের আদেশে তাঁকে ক্রুশারোপণ করা হয়। তার অনুগামীরা বিশ্বাস করতেন, মৃত্যুর পর তিনি মৃতদের মধ্য থেকে পুনরুত্থিত হয়েছিলেন এবং তারা যে সমাজ গড়ে তুলেছিলেন সেটাই কালক্রমে আদি মণ্ডলীর রূপ নেয়।
খ্রিষ্ট ধর্ম
খ্রীষ্টীয় মতবাদের অন্তর্ভুক্ত বক্তব্যগুলি হল পবিত্র আত্মার প্রভাবে গর্ভধারণ করে মরিয়ম নাম্নী কুমারীর গর্ভে যীশুর জন্ম হয়, তিনি বিভিন্ন অলৌকিক কার্য সাধন করেন, খ্রীষ্টীয় মণ্ডলী প্রতিষ্ঠা করেন, মানবের পাপস্খালনের জন্য ক্রুশারোপিত হয়ে রোপণ আত্মবলিদান দিয়ে মৃত্যুবরণ করেন, মৃতদের মধ্যে থেকে পুনরুত্থিত হন, স্বর্গারোহণ করেন এবং সেখান থেকে তিনি পুনরাগমন করবেন। অধিকাংশ খ্রীষ্টান বিশ্বাস করে যে, যীশু ঈশ্বরের সঙ্গে তাঁদের পুনর্মিলন ঘটাবেন। নাইসিন ক্রিড অনুযায়ী, শারীরিক পুনরুত্থানের পূর্বে বা পরে যীশু জীবিত ও মৃতদের বিচার করবেন। খ্রীষ্টীয় পরলোকতত্ত্বে এই ঘটনাটি যীশুর দ্বিতীয় আগমনের সঙ্গে যুক্ত। খ্রীষ্টানদের একটি বড় অংশ যিশুকে ত্রিত্বের তিন ব্যক্তিত্বের দ্বিতীয় পুত্র ঈশ্বর বলে বিশ্বাস করে। তবে অল্পসংখ্যক খ্রীষ্টান শাখাসম্প্রদায় সম্পূর্ণত বা অংশত অশাস্ত্রীয় বিধায় ত্রিত্ববাদকে অস্বীকার করে। প্রতি বছর ২৫ ডিসেম্বর তারিখে (প্রাচ্যদেশীয় কয়েকটি খ্রীষ্টীয় মণ্ডলীতে জানুয়ারি মাসের ভিন্ন ভিন্ন তারিখে) বড়দিন উৎসবের মধ্য দিয়ে যীশুর জন্ম উদ্‌যাপিত হয়। তার ক্রুশারোহণের সম্মানে গুড ফ্রাইডে ও পুনরুত্থানের সম্মানে ইস্টার পালিত হয়। বহুল ব্যবহৃত পঞ্জিকা বর্ষ "খ্রিস্টাব্দ" যীশুর যথাযথপ্রায় জন্মসনের ভিত্তিতে প্রচলিত হয়েছে। ইংরেজিতে এই বর্ষের সংক্ষিপ্ত নামরূপ "এডি" কথাটি এসেছে লাতিন আন্নো দোমিনি (anno Domini, "প্রভুর সন") কথাটি থেকে। ইংরেজিতে অধুনা এই বর্ষের ভিত্তিতে "সাধারণ বর্ষ" ("সিই") ধরা হয়।
ইসলাম ধর্ম
খ্রিস্টধর্মের বাইরেও যিশু সম্মানিত হন। ইসলামে যিশুকে (সাধারণত ঈসা নামে উল্লিখিত) ঈশ্বরের গুরুত্বপূর্ণ নবিদের অন্যতম ও মসিহ মনে করা হয়। মুসলমানেরা বিশ্বাস করেন যে, যিশু কুমারীগর্ভে জন্মগ্রহণ করেছিলেন।  আল কুরআন এ তার   সাহায্যকারীদের   হাওয়ারি  হিসেবে উল্লেখ করা হয়েছে   । কিন্তু তারা তাঁকে ঈশ্বর বা ঈশ্বরপুত্র বলে মানেন না। কুরআনে বলা হয়েছে যে, যিশু নিজের দৈবসত্ত্বা দাবি করতেন না।          মুসলিমরা বিশ্বাস করেন না যে, তাঁকে ক্রুশবিদ্ধ করা হয়েছিল। তাঁদের মতে, ঈশ্বর তাঁকে স্ব শরীরে আসমানে তুলে নেন। এবং কিয়ামতের( বিশ্ব জগৎ ধংশ্বের)  পূর্বে পুনরায় আসবেন মাসীহুদ দাজ্জাল (ভন্ড মাসীহকে) কে হত্যা করার জন্য । অন্যদিকে ইহুদিধর্ম যিশুকে প্রতীক্ষিত ত্রাণকর্তা বলে স্বীকার করে না। এই মতে, তিনি ত্রাণকর্তা-সংক্রান্ত ভবিষ্যদ্বাণীর শর্তগুলি পূরণ করেন না; তার দৈবসত্ত্বা ছিল না এবং তিনি পুনরুত্থিতও হননি।
দান্তেওয়াড়া
দান্তেওয়াড়া (Dantewada) ভারতের ছত্তীসগঢ় রাজ্যের দান্তেওয়াড়া জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে দান্তেওয়াদা শহরের জনসংখ্যা হল ৬৬৩২ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে দান্তেওয়াদা এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
যোগাযোগ
শহরের রেলওয়ে স্টেশন জেলার প্রান্তিক স্টেশন কিরান্দুল থেকে জেলা সদর হয়ে পূর্বে জগদলপুর পর্যন্ত বিস্তৃত। এটি আরও পূর্বে কোরাপুট জংশন হয়ে বিশাখাপত্নম পর্যন্ত সংযুক্ত। স্টেশনটি পূর্ব উপকূলীয় রেলের ওয়ালটার ডিভিশন এর অন্তর্গত বৈদ্যুতিক লাইন সংবলিত।
১৯০৬ ডব্লিউএসপিইউ পদযাত্রা
১৯০৬ ডব্লিউএসপিইউ পদযাত্রা ১৯০৬ সালের ১৯ ফেব্রুয়ারি যুক্তরাজ্যে মহিলাদের ভোট দেওয়ার অধিকারের দাবিতে লন্ডনে অনুষ্ঠিত প্রথম পদযাত্রা ছিল। নারী সামাজিক ও রাজনৈতিক ইউনিয়নের (ডব্লিউএসপিইউ) সিলভিয়া পাঙ্কহার্স্ট ও অ্যানি কেনি আয়োজিত এই কর্মসূচিতে প্রায় ৩০০-৪০০ নারী মধ্য লন্ডন হয়ে কমন্সসভায় পদযাত্রা করেন। এটি রাজার বক্তৃতা ও সংসদের উদ্বোধনের সাথে সামঞ্জস্যপূর্ণ ছিল।
ইস্ট এন্ডের বো, ব্রমলি, ক্যানিং টাউন এবং পপলারের দুই শতাধিক মহিলা সেন্ট জেমস পার্ক টিউব স্টেশন থেকে কমন্সের কাছে ক্যাক্সটন হলের দিকে যাত্রা করেছিলেন। সেখানে, এমেলিন প্যাঙ্কহার্স্ট শুনেছিলেন যে রাজার বক্তৃতায় মহিলাদের ভোটের কোন উল্লেখ নেই এবং মহিলাদের কমন্স স্ট্রেঞ্জার্স এন্ট্রান্সের দিকে আরেকটি মিছিলে নেতৃত্ব দেন। পরের দুই ঘন্টার মধ্যে, মহিলাদের তাদের এমপিদের তদবির করার জন্য ২০ জনের দলে প্রবেশের অনুমতি দেওয়া হয়েছিল। ডেইলি মিরর ৫ পৃষ্ঠায় ঘটনাটির প্রতিবেদন করেছে: "ভোটবিহীন নারী। ৩০০০ [sic] জন বিক্ষোভকারী একটি লাল ব্যানারের পিছনে পদযাত্রা করছে। হাস্যকর কিন্তু আন্তরিক।"
লক্ষ্মীছড়ি ইউনিয়ন
লক্ষ্মীছড়ি বাংলাদেশের খাগড়াছড়ি জেলার অন্তর্গত লক্ষ্মীছড়ি উপজেলার একটি ইউনিয়ন।
অবস্থান ও সীমানা
লক্ষ্মীছড়ি উপজেলার মধ্যাংশে লক্ষ্মীছড়ি ইউনিয়নের অবস্থান। এ ইউনিয়নের উত্তরে দুল্যাতলী ইউনিয়ন, পূর্বে রাঙ্গামাটি জেলার নানিয়ারচর উপজেলার ঘিলাছড়ি ইউনিয়ন, দক্ষিণে বর্মাছড়ি ইউনিয়ন ও চট্টগ্রাম জেলার ফটিকছড়ি উপজেলার কাঞ্চননগর ইউনিয়ন এবং পশ্চিমে মানিকছড়ি উপজেলার তিনটহরী ইউনিয়ন অবস্থিত।
প্রশাসনিক কাঠামো
লক্ষ্মীছড়ি ইউনিয়ন লক্ষ্মীছড়ি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
স্থানীয় সরকার
স্থানীয় সরকার হল জন প্রশাসনের বা সরকারের এমন একটি রূপ, যা সংখ্যা গরিষ্ঠতার ভিত্তিতে একটি প্রদত্ত রাষ্ট্রের মধ্যে প্রশাসনের সর্বনিম্ন পর্যায়ে অবস্থান করে। এর মেয়াদকাল রাষ্ট্রীয় পর্যায়ের অফিসের বিপরীতে হয়, যা হতে পারে কেন্দ্রীয় সরকার, জাতীয় সরকার বা ফেডারেল সরকার এবং এছাড়াও আধজাতীয় সরকার যা পরিচালনা প্রতিষ্ঠান ও রাষ্ট্র একে অপরের সাথে চুক্তির মাধ্যমে নির্ধারণ করে। স্থানীয় সরকার সাধারণভাবে আইনের দ্বারা প্রাপ্ত ক্ষমতায় বা সরকারের উচ্চ পর্যায়ের নির্দেশ অনুযায়ী কাজ করে। যুক্তরাষ্ট্রীয় বা ফেডারেল রাষ্ট্রসমুহে স্থানীয় সরকার সাধারণভাবে তৃতীয় (কখনও কখনও চতুর্থ) স্তরে গঠিত হয়। যেখানে এক কেন্দ্রীক রাষ্ট্রগুলোতে স্থানীয় সরকার সাধারনত দ্বিতীয় বা তৃতীয় স্তরে গঠিত হয়। তবে প্রায়ই উচ্চ পর্যায়ের প্রশাসনিক বিভাগের চেয়ে এরা বেশি ক্ষমতা ভোগ করে।
জন প্রশাসন ও সুশাসন প্রশ্নে একটি মূল প্রশ্ন হল পৌর স্বায়ত্তশাসন। স্থানীয় সরকার প্রতিষ্ঠান দেশসমূহের মধ্যে ব্যাপকভাবে পরিবর্তিত এবং এমনকি যেখানে অনুরূপ ব্যবস্থা বিদ্যমান সেখানেও। তবে পরিভাষার মধ্যে প্রায়ই তারতম্য ঘটে। কিছু সাধারণ স্থানীয় সরকার ব্যবস্থার নাম হল রাজ্য, প্রদেশ, অঞ্চল, বিভাগ, কাউন্টি, জেলা, শহর, সিটি কর্পোরেশন, পৌরসভা, ইউনিয়ন,উপজেলা,থানা,পঞ্চায়েত প্রথা,মৌজা,পরগনা,মহকুমা প্রভৃতি।
বাংলাদেশ
বাংলাদেশে তিন স্তরের স্থানীয় সরকার বিদ্যমান। বাংলাদেশ আটটি বিভাগে বিভক্ত। প্রতিটি বিভাগ আবার জেলা বিভক্ত, বর্তমানে বাংলাদেশে ৬৪টি জেলা রয়েছে। জেলাগুলো কতগুলো উপজেলা অথবা থানায় বিভক্ত।
মতিলাল ধর
মতিলাল ধর (২২ অক্টোবর ১৯১৪ - ২০ জানুয়ারী ২০০২) ছিলেন ভারতের একজন বিশিষ্ট ওষুধ রসায়নবিদ এবং বিজ্ঞান প্রশাসক।
কর্মজীবন
১৯৬০ থেকে ১৯৭২ সালে অবসর নেওয়া পর্যন্ত মতিলাল ধর লখনউয়ের কেন্দ্রীয় ঔষধ গবেষণা ইনস্টিটিউটের পরিচালক ছিলেন। তিনিই একমাত্র কাশ্মীরি পণ্ডিত যিনি বেনারস হিন্দু বিশ্ববিদ্যালয় (বি.এইচ.ইউ.)-এর উপাচার্য হিসেবে দায়িত্বভার পালন করেছেন।
বিজ্ঞানে বিশেষ অবদানের স্বীকৃতিস্বরূপ ভারত সরকার তাকে ১৯৭১ সালে পদ্মশ্রী দিয়ে সম্মানিত করে।
ভোতানাক টাক চান্দা
ভোতানাক টাক চান্দা (বৈজ্ঞানিক নাম: Secutor ruconius) (ইংরেজি: Deep Pugnose ponyfish) হচ্ছে Leiognathidae পরিবারের Secutor গণের একটি স্বাদুপানির মাছ।
বিস্তৃতি
এই মাছ ইন্দো- পশ্চিম প্রশান্ত মহাসাগর, বঙ্গোপসাগর, চীন, তাইওয়ান, অস্ট্রেলিয়া ইত্যাদি অঞ্চলে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়। মোহনায় প্রচুর পরিমাণে এই মাছ ধরা পড়ে।
খাদ্য বিজ্ঞান
thumb|একটি খাদ্য বিজ্ঞান গবেষণাগার হচ্ছে একটি ফলিত বিজ্ঞান যা খাদ্য সম্পর্কিত বিষয়ে আলোচনা করে। Institute of Food Technologists এর সংজ্ঞানুসারে যে শৃঙ্খলে প্রকৌশল,জীববিজ্ঞান ও পদার্থবিজ্ঞান একত্রে খাদ্যের প্রকৃতি সম্পর্কে আলোচনা হয়, খাদ্যের গুনগত মানের অবনতির কারণ,  খাদ্য প্রক্রিয়াজাতকরণের মূলনীতি, এবং ভোক্তার স্বার্থে খাদ্যের উন্নতি সম্পর্কে আলোচনা হয় তাকে খাদ্য বিজ্ঞান বলে।
প্রয়োগ
এই বিজ্ঞানে নতুন খাদ্যের মানোন্নয়ন করা হয়, এসব খাদ্য প্রক্রিয়াজাতের নকশা প্রণয়ন করা হয়, খাদ্যের মোড়ক নির্বাচন করা হয়, খাদ্যের আয়ুষ্কাল নির্ধারণ প্রক্রিয়া সম্পর্কে আলোচনা করা হয়,   অণুজীববিজ্ঞান বিষয়ক পরীক্ষা এবং বিভিন্ন রাসায়নিক পরীক্ষা করা হয়।
ক্ষেত্র
খাদ্য বিজ্ঞানের অনেকগুলো শাখা রয়েছে।
খাদ্য রসায়ন
এই শাখায় খাদ্যের জৈব উপাদান এবং অজৈব উপাদান এর পারস্পরিক ক্রিয়া এবং রাসায়নিক বিক্রিয়া সম্পর্কে আলোচনা করা হয়। খাদ্য রসায়নের যাত্রা শুরু হয় ১৮ শতাব্দীর শেষভাগ থেকে যখন অনেক বিখ্যাত বিজ্ঞানী খাদ্যের রাসায়নিক গুরুত্ব বোঝার চেষ্টা করেন।  Carl Wilhelm Scheele ১৭৮৫ সালে আপেল থেকে ম্যালিক এসিড পৃথক করেন। পানি, কার্বোহাইড্রেট, উৎসেচক, খাদ্যের রং, খনিজ, ভিটামিন, লিপিড, প্রোটিন এই শাখার গুরুত্বপূর্ণ বিষয়।
খাদ্য নিরাপত্তা
এই শাখায় খাদ্যের লভ্যতা এবং মানুষের খাদ্য ব্যবহারের অধিকার সংরক্ষণ বিষয়ক আলোচনা হয়। খাদ্য সংরক্ষণের এমন প্রযুক্তি সম্পর্কে আলোচনা করা হয় যার সাহায্যে খাদ্যঘটিত অসুখ প্রতিরোধ অর্থাৎ দুষিত খাদ্যে যেসব ক্ষতিকারক অণুজীব থাকে তাদের প্রতিরোধ করা যায়।
অস্ট্রেলিয়া
অস্ট্রেলিয়ায় Commonwealth Scientific and Industrial Research Organisation (CSIRO) খাদ্য ও পুষ্টি বিষয়ক গবেষণা পরিচালনা করে।
যুক্তরাজ্য
খাদ্য বিজ্ঞান এবং প্রযুক্তির উন্নয়ন, এই বিষয়ে শিক্ষা প্রসার, এবং জনগনের উপকার, নিরাপত্তা এবং স্বাস্থ্য সংরক্ষণের জন্য ১৯৬৪ সালে যুক্তরাজ্যে Institute of Food Science & Technology(IFST) প্রতিষ্ঠিত হয়।
ভবের হাট
কাহিনী
ভবের হাটটি ভোভদিয়া গ্রামের এক গল্প নিয়ে। নাটকটিতে হেরেম খা এবং মারেম খা নামে দুই ভাইয়ের গল্প দেখানো হয়, যারা একটি তুচ্ছ ঘটনার জন্য ২৫ বছর ধরে সমস্ত সম্পর্ক ছিন্ন করে রেখেছে। এই দুই ভাই ২৫ বছর ধরে একে অপরের সাথে কথা বলেননি বা মুখ দেখেননি এবং এর পরিবর্তে তারা দুজনেই একে অপরের সাথে কথা বলার জন্য তাদের নিজস্ব চাকর ব্যবহার করে। (নাটা মারেম খার চাকর এবং আদিদলুদ্দীন হেরেম খার চাকর।)
হারেম খা (ছোট ভাই) এবং তাঁর স্ত্রী অঙ্গুরির দুই মেয়ে রয়েছে, গয়না এবং আয়না। গয়না এবং আয়না দু'জনই কলেজ ছাত্র, কিন্তু বড় বোন, গয়না পর পর দুই বছর তার চূড়ান্ত পরীক্ষায় ফেল করেছে। গয়নাকে আবার ফেল করা থেকে বাঁচতে, হারেম খা তার আত্মীয় ফিসাকে তার দুই মেয়ে ও পাশাপাশি খুশবুকেও পড়াশোনা করার জন্য নিয়োগ দেয়। চ্যাম্পিয়ন টিউটর হিসেবে ফিসা পুরো গ্রামে ব্যাপকভাবে পরিচিত। পড়ানোর সময় ফিসা গয়নার সাথে গভীর প্রেমে পড়ে, তবে তৃতীয় ছাত্রী খুশবু খুব গোপনে ফিসার প্রেমে পড়ে যায়।
মারেম খা (বড় ভাই) এর দুটি ছেলে আছে, নাম ভাসান খা ও আশান খা। মারেম খা বিবাহিত ছিলেন, তবে তাঁর দুই ছেলে যখন ছোট ছিল তখন তাঁর স্ত্রী মারা যায়। ভাসান খা দুই ভাইয়ের মধ্যে বড় ভাই এবং ভোবাদিয়ার একমাত্র ব্যক্তি যে বিশ্ববিদ্যালয়ে পড়াশুনা করেছে। রুমালি হলেন মারেম খা এবং হারেম খায়ের ছোট বোন, তবে তিনি মারেমে খায়ের বাড়িতে থাকেন। রুমালির স্বামী রুমালীকে ছেড়ে পালিয়ে যায় এবং কখনই ফিরে আসেনি, কিন্তু রুমালী সহজে তার স্বামীকে ভুলে যায় না এবং তিনি প্রায়শই লক্ষ্যহীনভাবে তাকে খুঁজতে বেরিয়ে পড়ে।
তবে দুই ভাই বংশধরার পারিবারিক পুনর্মিলনের জন্য চেষ্টা করে এবং ভাসান খা বড় বোন গয়নার প্রেমে পড়ে যায় এবং আশান খা ছোট বোন আয়নার প্রেমে পড়ে যায়। হারেম খা এবং মারেম খা জানতে পারে যে তাদের সন্তানদের মধ্যে কিছু ঘটছে এবং উভয়ই একে অপরের ছেলে-মেয়েদের হুমকি, নিয়ম এবং এমনকি গুপ্তচরবৃত্তি ব্যবহার করে বিভক্ত করতে দৃড় প্রতিজ্ঞ।
এই গল্পে আরও দুটি গুরুত্বপূর্ণ বাড়ি রয়েছে, যা হল কোচার মামার বাড়ি এবং কারবালা কাকার বাড়ি। অত্যন্ত সম্মানিত কোচার মামা স্থানীয় ফুটবল কোচ এবং একবার দুই ভাই মারেম খা এবং হারেম খাকে প্রশিক্ষণ দিয়েছিল। কোচার মামা তার বড় পুত্র, তোফা, তার ছোট মেয়ে খুশবু এবং তার শ্যালক শাদা মিয়াকে সাথে নিয়ে থাকেন। কোচার মামাও বিবাহিত ছিলেন তবে খুশবুকে জন্ম দেওয়ার সময় তাঁর স্ত্রী মারা যান। তোফা এর এই নাটকের গুরুত্বপূর্ণ চরিত্র। তিনি একজন সংগীত শিক্ষক এবং তিনি কেবল নারীদেরই শিক্ষা দেন। ফিসাকে অনুসরণ করে তোফা গয়নার ছোট বোন আয়নার প্রেমে পড়ে। তবে এখানেও একটি প্রেমের ত্রিভুজ গড়ে উঠে। কারবালা কাকার কন্যা নকশী তোফাকে গভীরভাবে ভালবাসে।
প্রতিবেশী কোচর মামার বাড়িই হল কারবালা কাকার বাড়ি। কারবালা কাকার বাড়িতে তাঁর বোন, গোল, তাঁর দুটি ছোট সন্তান, দোলা এবং কালা এবং তাঁর বড় মেয়ে নকশিও বাস করে। নকশি একই গয়ে কলেজে পড়াশুনা করে। কারবালা কাকার স্ত্রী মারা গিয়েছে বহু বছর আগে।
গল্পটি ধীরে ধীরে এগিয়ে যায় তবে একজন লোক গল্পটিকে বাধা দেয় এবং এটিকে উল্টে দেয়। গল্পের মধ্যে দুটি গুরুত্বপূর্ণ নতুন চরিত্র প্রবেশ করায় তারা হলেন ধোবলা এবং "জোতিশ" বাবা হুজুর। ধোবলা একটি মিষ্টি অল্প বয়সী মেয়ে যে তার কাছের বন্ধু মহেলার সাথে পার্শ্ববর্তী গ্রামে বাস করে। সে একজন শিক্ষার্থী এবং সে তার চূড়ান্ত পরীক্ষার জন্য পড়াশোনা করে। ফিজা গ্রামের একমাত্র গৃহশিক্ষক, তাই সে ধোবলাকে পড়ানোর আবেদন মেনে নেয়। গ্রামের অনেক মেয়ের মতোই, ধোবলা ফিজার প্রেমে পড়ে, ফলে ফিজার আরও বেশি টানাপোড়েন সৃষ্টি হয়।
"জোতিশ" ভাগ্যপরীক্ষক হিসাবে পরিচিত। তাঁর কাছে সূর্য ও চাঁদকে নিয়ন্ত্রণ করার অতিপ্রাকৃত শক্তি রয়েছে বলে মনে করা হয় যা তাঁকে ভোবাদিয়ার মানুষের হৃদয় অর্জনে সহায়তা করে। তবে জোতিশ বাবা কী ধরনের মন্দ পরিকল্পনা করছে তা নিয়ে ভোবাদিয়ার লোকেরা অসচেতন।
আর্নি তোশ্যাক
আর্নেস্ট রেমন্ড হার্বার্ট তোশ্যাক (Ernie Toshack; জন্ম: ৮ ডিসেম্বর, ১৯১৪ - মৃত্যু: ১১ মে, ২০০৩) নিউ সাউথ ওয়েলসের কোবার এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের সদস্য হিসেবে ১৯৪৬ থেকে ১৯৪৮ মেয়াদে টেস্ট ক্রিকেটে অংশ নিয়েছেন তিনি। দলে তিনি মূলতঃ বামহাতি মিডিয়াম পেস বোলিং করতেন ও সঠিক নিশানা এবং শক্তিমত্তা প্রয়োগে নিজস্ব লেগ থিওরি প্রয়োগ করে স্মরণীয় হয়ে আছেন। এছাড়াও, ১৯৪৮ সালে ডন ব্র্যাডম্যানের ‘অপরাজেয়’ বা ‘অজেয় দলের’ সদস্যরূপে ইংল্যান্ড সফর করেন ‘ব্ল্যাক প্রিন্স’ ডাকনামে পরিচিত আর্নি তোশ্যাক। সেখানে দলটি কোন খেলাতেই পরাজিত হয়নি ও তিনি রে লিন্ডওয়াল এবং কিথ মিলারের সাথে নতুন বল দিয়ে অস্ট্রেলিয়ার বোলিং আক্রমণে নেতৃত্ব দিয়েছেন।
প্রারম্ভিক জীবন
স্টেশনমাস্টার পিতার পাঁচ সন্তানের একজন তিনি। কিন্তু ছয় বছর বয়সেই অনাথ হন। ফলে লিন্ডহার্স্টের এক প্রতিবেশীর কাছে শৈশবকাল অতিবাহিত করেন। সেখানেই তিনি ক্রিকেট খেলতে শুরু করেন ও কাউরা দলের পক্ষে রাগবি লীগে অংশ নেন। এ পর্যায়ে তোশ্যাক অস্ট্রেলিয়ার পক্ষে রাগবি লীগে খেলার আগ্রহ প্রকাশ করেন। শৈশবকালীন বন্ধু নিউহ্যাম উভয় খেলায় অংশ নিলেও টেস্ট ক্রিকেটের দিকে ঝুঁকেন। কিন্তু শহরের এক চিকিৎসক তাদেরকে ভুল দিকে ধাবিত হবার কথা জানান ও বালকদ্বয় তার পরামর্শ গ্রহণ করে। পরবর্তীকালে নিঊহ্যাম অস্ট্রেলিয়ার পক্ষে রাগবি লীগে অংশ নিয়েছিলেন।
আন্তর্জাতিক পর্যায়ের ক্রিকেটে অংশগ্রহণের জন্য তোশ্যাককে বেশ প্রতিযোগিতায় অবতীর্ণ হতে হয়েছিল। শৈশবেই অনাথ হবার ফলে অর্থনৈতিক সঙ্কটের কারণে প্রচণ্ড মর্মবেদনায় ভুগতেন। দ্বিতীয় বিশ্বযুদ্ধের কারণে তোশ্যাক প্রথম-শ্রেণীর ক্রিকেটে অংশ নিতে পারেননি। অতঃপর বিশ্বযুদ্ধ শেষ হবার পর ত্রিশ বছর বয়সে ১৯৪৫-৪৬ মৌসুমে প্রথমবারের মতো মাঠে নামেন।
আন্তর্জাতিক ক্রিকেট
শেফিল্ড শিল্ডে মাত্র সাত খেলায় অংশগ্রহণের পর নিউজিল্যান্ড সফরে যাবার জন্য অস্ট্রেলিয়া দলের সদস্য মনোনীত হন। ওয়েলিংটনে তিনি বোলিং উদ্বোধনে নামেন ও খেলাটি স্মারকসূচক শ্রেণী থেকে পরবর্তীতে দুই বছর পর আনুষ্ঠানিকভাবে টেস্ট খেলার মর্যাদা পায়। এরপর দলের নিয়মিত সদস্য হিসেবে ১৯৪৭-৪৮ মৌসুমে ভারতের বিপক্ষে টেস্ট সিরিজের সবগুলোতেই অংশ নেন। প্রথম টেস্টেই খেলোয়াড়ী জীবনের সেরা টেস্ট পরিসংখ্যান ১১/৩১ গড়েন। কিন্তু এরপর থেকেই হাঁটুর আঘাতে আক্রান্ত হতে থাকেন। চিকিৎসক দল কর্তৃক ৩-২ সম্মতিক্রমে ১৯৪৮ সালে ইংল্যান্ড সফরের জন্য মনোনীত হন। প্রথম চার টেস্টে আঘাতবিহীন অবস্থায় খেলা শেষ করেন তিনি। দীর্ঘদিন মাঠের বাইরে অবস্থান করে ১৯৪৯-৫০ মৌসুমে আবারো অস্ট্রেলিয়া দলে ফিরে আসার চেষ্টা চালান। কিন্তু পুনরায় আঘাতপ্রাপ্তির ফলে জোরপূর্বক অবসর নিতে বাধ্য হন তিনি।
দিলরুবা ইয়াসমিন রুহি
দিলরুবা ইয়াসমিন রুহি একজন বাংলাদেশী নারী ব্যাবসায়ী, র‌্যাম্প মডেল এবং অভিনেত্রী। মডেলিং দিয়ে কর্মজীবন শুরু করলেও পরে তিনি টেলিভিশন ও চলচ্চিত্রে অভিনয় শুরু করেন। তার উল্লেখযোগ্য চলচ্চিত্রগুলো হল ৭১-এর সংগ্রাম, জিরো ডিগ্রি ও থ্রি ইলিগাল।
সাফিয়া আমাজান
সাফিয়া আমাজান (১৯৪১-২৫ সেপ্টেম্বর ২০০৬) একজন আফগান নারী অধিকার কর্মী, শিক্ষাবিদ, রাজনীতিবিদ এবং তালেবানের নারীদের দমন করার সমালোচক ছিলেন।
দিলরুবা ইয়াসমিন রুহি
প্রাথমিক জীবন
রুহি বাংলাদেশের ঢাকায় জন্মগ্রহণ করেন। তিনি অগ্রণী স্কুল এন্ড কলেজে বিজ্ঞান বিভাগে ও পরে বিষয় পরিবর্তন করে অর্থনীতিতে পড়াশুনা করেন। এরই মধ্যে তিনি ফ্যাশন ডিজাইনের উপর সংক্ষিপ্ত কোর্স করেন। ষষ্ঠ ও ৭ম শ্রেণীতে পড়াকালীন তিনি তার প্রতিবেশীদের পোশাকের ডিজাইন তৈরি করেন এবং ১৬ বছর বয়সে তার নিজের পোশাকের ডিজাইন তৈরি করেন। ২০০৯ সালে তিনি নর্থ সাউথ ইউনিভার্সিটি থেকে অর্থনীতি বিষয়ে স্নাতক পাস করেন।
সাফিয়া আমাজান
সাফিয়া আমাজান ১৯৯৬ সালে তালিবানের উত্থানের আগে কান্দাহারে শিক্ষক এবং অধ্যক্ষ হিসেবে কাজ করেছিলেন। ৷ পরবর্তীতে তালেবান শাসনামলের সময় সমস্ত মেয়েদের স্কুল বন্ধ ছিল, তখন আমাজন গোপনে বাড়ি বাড়ি যেয়ে মেয়েদের পড়াতেন।
দিলরুবা ইয়াসমিন রুহি
কর্মজীবন
২০০৭ সালে রুহি টেলিভিশনে অভিনয় শুরু করেন। তার অভিষেক বাংলা নাটক ছিল রবীন্দ্রনাথ ঠাকুরের ছোটগল্প অবলম্বনে আহমেদ সুস্ময়ের নির্দেশনায় অপরিচিতা। তিনি শহীদুজ্জামান সেলিম নির্দেশিত বৃত্তের ভিতরে একা, আহমেদ সুস্ময় নির্দেশিত স্বপ্নমুখ, রিপন নবীর অচেনা মানুষ, গিয়াস উদ্দিন সেলিম নির্দেশিত অবগুণ্ঠন ও লাভ নাটকে অভিনয় করেন। মঞ্জু সরকার রচিত অবগুণ্ঠন নাটকটি একজন নারী উদ্যোক্তার উপর নির্মিত, যা তাকে জনপ্রিয়তা এনে দেয়। গুলবাহার নাটকে তিনি নাম চরিত্রে অভিনয় করেন। এই নাটকে দুই সন্তানের মায়ের ভূমিকায় অভিনয়ের জন্য তাকে ১২ কেজি ওজন বাড়াতে হয়েছিল। গিয়াসউদ্দিন সেলিমের আরেক নাটক সন্ধ্যায় তিনি একজন এনজিও কর্মীর ভূমিকায় অভিনয় করেন। আবু সাইয়ীদের নির্দেশনায় তিনি বাংলাদেশের মুক্তিযুদ্ধ ও দেশপ্রেম নির্ভর জন্ম আমার নাটকে অভিনয় করেন। পরে তিনি চলচ্চিত্রে মনোনিবেশ করেন এবং বড় পর্দায় কাজ শুরু করেন।
সাফিয়া আমাজান
২০০১ সালে তালেবানদের পরাজয়ের পর আমাজান কান্দাহার প্রদেশে মহিলা বিষয়ক মন্ত্রণালয়ের প্রাদেশিক পরিচালক হিসেবে দায়িত্ব পালন করেন। তিনি ২০০২ থেকে তার মৃত্যুর আগ পর্যন্ত এই দায়িত্ব পালন করেন। আমাজন একাধিক টেকনিক্যাল ট্রেনিং সেন্টার খুলেছিলেন, যেখানে শত শত মহিলাকে বেকিং এবং টেইলারিং সহ ব্যবসার প্রশিক্ষণ দিয়েছিলেন।
দিলরুবা ইয়াসমিন রুহি
কর্মজীবন
রুহি প্রথমে কলকাতা ভিত্তিক চলচ্চিত্রে চুক্তিবদ্ধ হন। কিন্তু বিভিন্ন কারণে সেগুলোর মুক্তি পিছিয়ে যায়। পরমব্রতের বিপরীতে তিনি দুটি টলিউড চলচ্চিত্র স্পর্শ ও গ্ল্যামার-এ অভিনয় করেন। মহুয়া চক্রবর্তীর গ্ল্যামার ছবিতে রুহি একজন ফ্যাশন মডেলের ভূমিকায় অভিনয় করেন। এটি ছিল তার প্রথম পশ্চিমবঙ্গের চলচ্চিত্র।
সাফিয়া আমাজান
২০০৫ সালের ২৫ সেপ্টেম্বর কান্দাহারে সাফিয়া আমাজানের বাড়ির সামনে মোটরসাইকেলে করে দুজন লোকের আমাজানকে চারবার গুলি করে হত্যা করে। আমাজান এর আগে তালেবান বিদ্রোহীদের মৃত্যুর হুমকির পরিপ্রেক্ষিতে আফগান সরকারের কাছে তার ব্যক্তিগত দেহরক্ষী সরবরাহ করতে বলেছিল, কিন্তু তার অনুরোধ প্রত্যাখ্যান করা হয়েছিল। তৎকালীন আফগানিস্তানের প্রেসিডেন্ট হামিদ কারজাই এবং আফগানিস্তানে জাতিসংঘের সহায়তা মিশন আমাজানের হত্যার নিন্দা করেছিলেন। সাফিয়া আমাজানের মৃত্যুর পর একজন কথিত তালেবান মুখপাত্র বলেছিলেন যে আমাজনের মৃত্যু আফগানিস্তানে সরকারে একটি কৌশলের কারণে হয়েছিল।
দিলরুবা ইয়াসমিন রুহি
কর্মজীবন
তার মুক্তিপ্রাপ্ত প্রথম চলচ্চিত্র হল মুনসুর আলী পরিচালিত মুক্তিযুদ্ধভিত্তিক ৭১-এর সংগ্রাম। ছবিতে তিনি একজন হিন্দু ধর্ষিতা নারীর চরিত্রে অভিনয় করেন। ছবিতে মানুষ কতটা নিষ্ঠুর হতে পারে এবং কোন বিবাদে জড়িয়ে পড়লে নারীরা কীভাবে শিকারে পরিণত হয় তা দেখানো হয়েছে। তার আরেক চলচ্চিত্র মায়ানগর পরিচালনা করেছেন শান্তি চৌধুরী এবং তার সহভিনেত্রী ছিলেন নিপুণ। ছবিতে মেয়ের সম্পর্ক ও ক্যারিয়ার নিজে উদ্বেগের প্রকাশ পেয়েছে, যেখানে রুহি একজন আন্তর্জাতিক সুপারমডেলের ভূমিকায় অভিনয় করেছেন। তার তৃতীয় চলচ্চিত্র মনস্তাত্ত্বিক থ্রিলার জিরো ডিগ্রি, পরিচালনা করেছেন অনিমেষ আইচ এবং এতে তার সহশিল্পী ছিলেন মাহফুজ আহমেদ ও জয়া আহসান। তিনি এক দুর্ঘটনায় মারা যাওয়া পুত্রের মায়ের চরিত্রে অভিনয় করেন। তার স্বামী সে দুর্ঘটনায় পঙ্গু হয়ে তাকে দোষারোপ করে এবং তিনি তার প্রতিশোধ নেওয়ার জন্য মরিয়া হয়ে ওঠেন। ২০১৫ সালের ফেব্রুয়ারি মাসে গ্ল্যামার ও জিরো ডিগ্রী মুক্তি পায়। তিনি ব্রিটিশ বাংলাদেশী পরিচালক আমিনুল ইসলাম বাপ্পির পরিচালনায় থ্রি ইলিগাল চলচ্চিত্রে অভিনয় করেন, যেখানে তিনি যুক্তরাজ্যে অবৈধ ভাবে প্রবেশকৃত লোকদের কাগজপত্র বৈধ করার উপায় করে দেন।
সাফিয়া আমাজান
সাফিয়া আমাজানকে হত্যা করার সময় তার ছেলে নকিবুল্লাহকে বেঁচে ছিলেন।
দিলরুবা ইয়াসমিন রুহি
কর্মজীবন
তিনি অভিনয়ের পাশাপাশি পরিচালনা করেছেন। পাকিস্তানি শিল্পী খাইয়াম ওয়াসিরের একটি গানের ভিডিওচিত্র নির্দেশনার কাজ করেছেন তিনি। তিনি ফুড প্রোডাক্টসের বিজ্ঞাপনচিত্রে মডেল হয়েছেন।
সাফিয়া আমাজান
জীবনী
সাফিয়া আমাজানের পিতার ছিলেন একজন কাপড় ব্যবসায়ি এবং তিনি ছিলেন তার পিতা শেষ মেয়ে। আমাজান ছিল বেলুচ সংখ্যালঘুর সদস্য এবং নুরজাই গোত্রের একজন পশতুন মা। আমাজনের জন্ম হয়েছিল এমন একটি পরিবারে যার পরপর পাঁচটি কন্যা সন্তান জন্ম হয়েছিল, তার বাবা তাদের একটি ভাল শিক্ষা দেওয়ার সংকল্প করেছিলেন। কিন্তু আমাজানের যখন পনের বছর তখন তার বাবা হঠাৎ মারা যান। তার বড় বোনেরা বিবাহিত ছিল এজন্য সাফিয়াকে তার প্রয়োজনের পাশাপাশি তার মা, দাদী এবং ছোট ভাইয়ের চাহিদা পূরণ করতে হয়। তখন তিনি কিন্ডারগার্টেনে শিক্ষকতার মাধ্যমে কর্মজীবন শুরু করেছিলেন, একই সাথে তার মাধ্যমিক পড়াশোনা শেষ করে।
দিলরুবা ইয়াসমিন রুহি
ব্যক্তিগত জীবন
২০১১ সালের ডিসেম্বর মাসে ৭১-এর সংগ্রাম চলচ্চিত্রে কাজ করার সময়, রুহি ব্রিটিশ চলচ্চিত্র পরিচালক মুনসুর আলীর সাথে পরিচিত হন এবং তাদের মধ্যে প্রেমের সম্পর্ক গড়ে ওঠে। ২০১৪ সালের ৩ সেপ্টেম্বর রুহি মুনসুর আলীর সাথে ঢাকায় বিবাহবন্ধনে আবদ্ধ হন। পরের দিন ৪ সেপ্টেম্বর গায়ে হলুদ ও এর পরের দিন ৫ সেপ্টেম্বর বিবাহ-পরবর্তী অনুষ্ঠান করা হয়।
হাবীবুর রহমান (কবি)
হাবীবুর রহমান (১ জুলাই, ১৯২৩ - ১৭ জুন, ১৯৭৬) ছিলেন একজন বাংলাদেশি সাংবাদিক, কবি এবং শিশুসাহিত্যিক। তিনি একটি কাব্যগ্রন্থ, একটি সম্পাদনা, নয়টি শিশুসাহিত্য এবং চারটি অনুবাদ গ্রন্থ রচনা করেন। শিশুসাহিত্যে অবদানের জন্য তিনি ১৯৬৪ সালে বাংলা একাডেমি পুরস্কার লাভ করেন। হাবীবুর রহমান স্মৃতি পরিষদ থেকে তার স্মরণে 'কবি হাবীবুর রহমান শিশুসাহিত্য পুরস্কার' প্রদান করা হয়।
প্রারম্ভিক জীবন
হাবীবুর রহমান ১৯২৩ সালের ১ জুলাই তৎকালীন ব্রিটিশ ভারতের (বর্তমান ভারত) পশ্চিমবঙ্গের বর্ধমান জেলার মঙ্গলকোট থানার পালিশ গ্রামে জন্মগ্রহণ করেন। কলকাতার হেয়ার স্কুল থেকে প্রবেশিকা পাস করেন। পরে ভর্তি হন প্রেসিডেন্সি কলেজে, কিন্তু আর্থিক অসচ্ছলতার কারণে তার পড়াশুনা বন্ধ হয়ে যায়।
কর্মজীবন
রহমানের কর্মজীবন শুরু হয় ১৯৪৩ সালে আসানসোলের এক কয়লা খনিতে শ্রমিক হিসেবে। পরে কিছুদিন কলকাতার মডেল হাই স্কুলে শিক্ষকতা করেন। ১৯৪৭ সালে তিনি দৈনিক আজাদ পত্রিকায় যোগ দেন। দেশ ভাগের পরে ১৯৪৮ সালে তিনি ঢাকায় চলে আসেন। এসময় দৈনিক আজাদ স্থানান্তরিত হয়ে ঢাকায় আসলে তিনি এই পত্রিকার সহসম্পাদকের দ্বায়িত্ব পালন করেন। পরবর্তীতে তিনি দৈনিক সংবাদ (১৯৫১), সাপ্তাহিক কাফেলা, মাসিক সওগাত, মহিলা সাপ্তাহিক বেগম পত্রিকায় গুরুত্বপূর্ণ পদে দ্বায়িত্ব পালন করেন।
পত্রিকায় সম্পাদনা ছাড়াও তিনি কয়েকটি দেশি-বিদেশি প্রতিষ্ঠানে কর্মরত ছিলেন। তিনি ১৯৫৫ থেকে ১৯৫৬ সাল পর্যন্ত মার্কিন প্রকাশনা সংস্থা সিলভার বার্ডেট কোম্পানিতে কাজ করেন, ১৯৫৯ থেকে ১৯৭২ সাল পর্যন্ত ইউসিসে কাজ করেন এবং ১৯৭৩ থেকে ১৯৭৪ সাল পর্যন্ত ফ্রাঙ্কলিন বুক প্রোগ্রামসের বাংলা বইয়ের অনুবাদ সম্পাদক হিসেবে কাজ করেন। পরে তিনি ১৯৭৪ থেকে ১৯৭৬ সালে মৃত্যুর আগ পর্যন্ত জাতীয় গ্রন্থ কেন্দ্রের সহকারী পরিচালক হিসেবে কর্মরত ছিলেন। রহমান দৈনিক সংবাদের ছোটদের সাহিত্য পাতা খেলাঘর-এর প্রতিষ্ঠাতা পরিচালক ছিলেন এবং তিনি 'ভাইয়া' নামে এই পাতা পরিচালনা করতেন। এছাড়া 'বাগবান' নামে দৈনিক আজাদের ছোটদের পাতা 'মুকুলের মাহফিল' পরিচালনা করতেন।
মৃত্যু
হাবীবুর রহমান ১৯৭৬ সালের ১৭ জুন ঢাকায় মৃত্যুবরণ করেন।
সম্মাননা ও স্মারক
হাবীবুর রহমান ১৯৬৪ সালে শিশুসাহিত্যে অবদানের জন্য বাংলা একাডেমি পুরস্কার লাভ করেন। তার স্মরণে হাবীবুর রহমান স্মৃতি পরিষদ থেকে 'কবি হাবীবুর রহমান শিশুসাহিত্য পুরস্কার' প্রদান করা হয়।
প্রাইকেস্টোলেন
প্রাইকেস্টোলেন বা প্রেকেস্টোলেন ( "The Pulpit Rock", "Pulpit", or "Preacher’s Chair" ) নরওয়ের রোগাল্যান্ড কাউন্টিতে,স্ট্র্যান্ড পৌরসভায় অবস্থিত  পর্যটক  আকর্ষণকেন্দ্র । প্রাইকেস্টোলেন একটি  পাহাড়ের একটি খাড়া ধার  যা লিউসেফর্ড থেকে  উপরে অবস্থিত । পাহাড়ের উপরে, প্রায়  ক্ষেত্রফলের সমপরিমাণ সমতলভূমি রয়েছে।প্রাইকেস্টোলেন ফর্ডের পশ্চিমাংশের কাছে এবং উত্তর পাশে অবস্থিত।
এই স্থানটির পর্যটন ২১শতকের প্রথম দিকে বৃদ্ধি পেয়েছে, ২০১২ সালে ১৫০,০০০ থেকে ২০০,০০০ দর্শক স্থানটি ভ্রমণ করেছে, যা এটিকে নরওয়ের সবচেয়ে পরিদর্শিত প্রাকৃতিক পর্যটন আকর্ষণে পরিণত করেছে । বেস জাম্পাররা প্রায়ই পাহাড় থেকে লাফ দেয়। এর ক্রমবর্ধমান জনপ্রিয়তার কারণে, এই স্থানটির সবচেয়ে ব্যবহৃত পথ (৩.৮ কিলোমিটার (২.৪ মাইল) দীর্ঘ বৃদ্ধি) ২০১৩ সালে শেরপারা উন্নত করেছে।
নাম
এই স্থানটির পুরাতন স্থানীয় নাম হাইভ্যালাটন (বাংলায়: (কাঠশ্রমিক বা উড়োজাহাজের  দাঁত)। প্রিকেস্টোলেন('া'  ছাড়া) নামটি ১৯০০ সাল নাগাদ মুদ্রিত হয় যখন স্থানীয় পর্যটন সংস্থা স্ট্যাভাঞ্জার তুরিস্টফোরেনিং ট্রেকিং এর জন্য স্থানটির প্রচার করতে চেয়েছিলেন ।"ই-কার" পরে নরওয়েজিয়ান অফিসিয়াল স্থানীয় রূপ নিনোরস্কের সাথে যুক্ত করার জন্য  ব্যবহার করা হয় এবং স্থানটি এখন স্থানীয় এবং আনুষ্ঠানিকভাবে "প্রাইকেস্টোলেন" নামে পরিচিতি লাভ করেছে।
প্রবেশদ্বার
ডান|থাম্ব|250x250পিক্সেল| ট্রেইল ম্যাপ এবং প্রোফাইল ডান|থাম্ব|250x250পিক্সেল| প্রাইকেস্টোলেন ডান|থাম্ব|333x333পিক্সেল| প্রাইকেস্টোলেন, জুন ২০০৯ প্রাইকেস্টোলেন পশ্চিম নরওয়ের রোগাল্যান্ড কাউন্টির রাইফিলকে জেলার দক্ষিণ অংশে অবস্থিত। নরওয়ের চতুর্থ বৃহত্তম শহর স্ট্যাভাঞ্জার, ইউরোপীয় শহরসমুহের মধ্যে যার সরাসরি বিমান যোগাযোগ ব্যবস্থা রয়েছে , প্রাইকেস্টোলেন থেকে মাত্র ২৫ কিলোমিটার (১৬ মাইল) দূরে অবস্থিত এবং প্রাইকেস্টোলেনের জন্য এতে পার্কিং সুবিধা রয়েছে।২০২০ সালের এপ্রিলে হুন্ডভ্যাগ টানেল খোলার সৌজন্যে, প্রায় ৪০ মিনিটে স্ট্যাভাঞ্জার থেকে নির্দিষ্ট গন্তব্যে পৌঁছানো সম্ভব হচ্ছে।
স্ট্যাভাঞ্জার থেকে প্রাইকেস্টোলেনের প্রবেশদ্বার হচ্ছে নরওয়েজিয়ান ন্যাশনাল রোড ১৩ (আরভি১৩) এবং টাউ শহর থেকে ফেরি। দক্ষিণ থেকে, আরভি১৩ এর মাধ্যমে স্যান্ডনেসের মাধ্যমে লরিভিকা থেকে ওনেস পর্যন্ত ফেরি চলাচল করে। রাস্তা সাধারণত খোলা থাকে এবং ফেরি সারা বছর ধরে চলাচল করে। তবে, তুষারপাতের কারণে, শীতকালে শীর্ষে আরোহণ করা সবসময় সম্ভব নয়।
সেন্ট্রাল ডিস্ট্রিক্টস ক্রিকেট দল
সেন্ট্রাল ডিস্ট্রিক্টস নিউজিল্যান্ডের মধ্যাঞ্চলীয় অঞ্চলভিত্তিক প্রথম-শ্রেণীর ক্রিকেট দল। দলটি সেন্ট্রাল স্ট্যাগস নামেও পরিচিত। এ দলটি সেন্ট্রাল ডিস্ট্রিক্টস ক্রিকেট অ্যাসোসিয়েশন কর্তৃক পুরুষদের প্রতিনিধিত্বকারী দল।
দলটি প্রথম-শ্রেণীর ক্রিকেট প্রতিযোগিতা প্লাঙ্কেট শীল্ড, একদিনের প্রতিযোগিতা ফোর্ড ট্রফি ও টুয়েন্টি২০ প্রতিযোগিতা বার্গার কিং সুপার স্ম্যাশে অংশ নেয়। নিউজিল্যান্ড ক্রিকেট কর্তৃক পরিচালিত ছয়টি দলের অন্যতম এটি। ১৯৫০-৫১ মৌসুমে প্রথমবারের মতো প্লাঙ্কেট শীল্ডে খেলতে নামে। বর্তমানে দলটি পঞ্চম স্থানে অবস্থান করছে।
হকস বে, হরোহুইনুয়া-কাপিতি, মানাওয়াতু, তারানাকি, ওয়াইরারাপা, মার্লবোরা ও নেলসন - এ আটটি জেলা সংস্থা নিয়ে সেন্ট্রাল ডিস্ট্রিক্টস দল গঠিত হয়েছে। নিউজিল্যান্ডের প্রধান দুইটি বিদ্যালয় - নিউ প্লাইমাউথ বয়েজ হাই স্কুল ও পালমারস্টোন নর্থ বয়েজ হাই স্কুল থেকেই অধিকাংশ স্ট্যাগস খেলোয়াড়ের অন্তর্ভূক্তি ঘটেছে।
সম্মাননা
১৯৫৩-৫৪, ১৯৬৬-৬৭, ১৯৬৭-৬৮, ১৯৭০-৭১, ১৯৮৬-৮৭, ১৯৯১-৯২, ১৯৯৮-৯৯, ২০০৫-০৬, ২০১২-১৩, ২০১৭-১৮, ২০১৮-১৯
১৯৮৪-৮৫, ২০০০-০১, ২০০৩-০৪, ২০১১-১২, ২০১৪-১৫
উল্লেখযোগ্য খেলোয়াড়
নিউজিল্যান্ড
ইংল্যান্ড
শ্রীলঙ্কা
গাইবান্ধা সরকারি কলেজ
গাইবান্ধা সরকারি কলেজ বাংলাদেশের গাইবান্ধা জেলার একটি শিক্ষা প্রতিষ্ঠান। ১৯৪৭ সালের ১৭ আগস্ট গাইবান্ধা সরকারি কলেজ প্রতিষ্ঠিত হয়। তৎকালীন ভারপ্রাপ্ত অধ্যক্ষ অস্বিনী কুমার চৌধুরী ৭ জন শিক্ষক ও ২৩ জন ছাত্র নিয়ে বর্তমান গাইবান্ধা ইসলামিয়া বালক উচ্চবিদ্যালয়ে একাদশ শ্রেণীর কেবল মানবিক শাখা দিয়ে কলেজটিকে দাঁড় করিয়েছিলেন। শিক্ষারথে যাত্রা শুরুর পর কলেজের প্রথম অধ্যক্ষ হিসেবে দায়িত্ব পালন করেন ফণিভূষণ রায়। পঞ্চাশের দশকের মাঝামাঝি সময়টা ছিল গাইবান্ধা সরকারি কলেজের জন্য উল্লেখযোগ্য সময়। প্রবাদ–প্রতিম অধ্যক্ষ এন.সি. সেন ও স্বাধীন বাংলাদেশের প্রথম স্পীকার মরহুম শাহ্ আব্দুর হামিদ– এর যৌথ প্রচেষ্টায় গাইবান্ধা সরকারি কলেজে সহশিক্ষার স্বর্ণদ্বার উন্মোচিত হয় এই পঞ্চাশের দশকেই।
১৯৮০ সালে ১লা মার্চ কলেজটি জাতীয়করন হয়। এ সময় ভারপ্রাপ্ত অধ্যক্ষ হিসেবে একলেজের দায়িত্ব পালন করেন জনাব গিয়াস উদ্দিন। এরপর আশির দশকের মাঝামাঝি সময়ের কথা। তখন কলেজের অধ্যক্ষ প্রফেসর গোলাম উদ্দিন আহম্মেদ। বর্তমানে ১২.১২ একর জমির ওপর কলেজটি অবস্থিত। মূল ভূ–খন্ডের ঠিক মাঝামাঝি কলেজের বিভিন্ন ভবন সুশৃঙ্খলভাবে দাঁড়িয়ে আছে। পূর্ব প্রান্তে আর পশ্চিম প্রান্তে রয়েছে দুটি বিশাল আকৃতির পুকুর। কলেজের উত্তর প্রান্তে দীর্ঘ টিনশেড ভবনটি তার প্রাচীন ঐতিহ্য নিয়ে এখনও বর্তমান। এই ভবনেই পঞ্চাশ দশকের মাঝামাঝি সময়ে দিবারাত্রি ক্লাশ পরিচালিত হত।
চেঙ্গী ইউনিয়ন
চেঙ্গী বাংলাদেশের খাগড়াছড়ি জেলার অন্তর্গত পানছড়ি উপজেলার একটি ইউনিয়ন।
অবস্থান ও সীমানা
পানছড়ি উপজেলার উত্তরাংশে চেঙ্গী ইউনিয়নের অবস্থান। এ ইউনিয়নের পূর্বে ও দক্ষিণে পানছড়ি ইউনিয়ন, পশ্চিমে লোগাং ইউনিয়ন এবং উত্তরে ভারতের ত্রিপুরা প্রদেশ অবস্থিত।
প্রশাসনিক কাঠামো
চেঙ্গী ইউনিয়ন পানছড়ি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম পানছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
দেউরি
দেউরি (Deori) ভারতের ছত্তিসগড় রাজ্যের বিলাসপুর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪৭ মিটার (৮১০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে দেউরি শহরের জনসংখ্যা হল ১১,৬৩৬ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬২%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে দেউরি এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
তথ্যসূত্র
Deori
সেলিনা হোসেন
সেলিনা হোসেন (জন্ম ১৪ জুন ১৯৪৭) বাংলাদেশের একজন প্রখ্যাত ঔপন্যাসিক। তাঁর উপন্যাসে প্রতিফলিত হয়েছে সমকালের সামাজিক ও রাজনৈতিক দ্বন্দ্ব সংকটের সামগ্রিকতা। বাঙালির অহংকার ভাষা আন্দোলন ও মুক্তিযুদ্ধের প্রসঙ্গ তাঁর লেখায় নতুন মাত্রা যোগ করেছে। তার গল্প উপন্যাস ইংরেজি, রুশ, মেলে এবং কানাড়ি ভাষায় অনূদিত হয়েছে। ২০১৪ সালে বাংলাদেশ শিশু একাডেমির চেয়ারম্যান হিসেবে দুই বছরের জন্য নিয়োগ পান তিনি। বাংলা একাডেমির বর্তমান সভাপতি হিসেবে দায়িত্বে নিয়োজিত আছেন সেলিনা হোসেন। ৩ ফেব্রুয়ারি ২০২২ তাঁকে সভাপতি হিসেবে নিয়োগ দিয়ে প্রজ্ঞাপন জারি করা হয়।